**Referat fra bestyrelsesmøde d. 14/9 2020**

Tilstede: Bjarke, Daniel, Robeena, Mina, Kim og Maria

Referat: Maria

Mina byder velkommen.

* **Valg af bestyrelsesmedlem:**

Anders har valgt at trække sig fra bestyrelsen. Ved seneste generalforsamling blev Kim valgt ind som 1. suppleant og Robeena som 2. suppleant. Derfor tilbydes Kim pladsen i bestyrelsen. Kim takker ja til at være bestyrelsesmedlem og Robeena fortsætter som suppleant.

* **Konstituering af bestyrelsen:**

Opgaverne er fordelt således i bestyrelsen:

Formand (herunder IT): Bjarke

Kasserer: Mina

Fest/arrangements ansvarlig: Maria

Affald/snerydning og udeareals ansvarlig: Daniel

Ad hoc opgaver: Kim

* **Opfølgning af ny affaldsordning:**

Til oktober skal vi sortere madaffald. Der kommer en ny (ekstra) 400 liters container, som vi skal have plads til ved de andre containere. Desuden får hver husstand en separat skraldespand (det er stadig usikkert præcist hvornår hver enkelt husstand får disse skraldespande) og grønne poser til madaffald. Kommunen leverer poser til skraldespandene.

Der snakkes om, hvilke placeringer af diverse containere, der giver bedst mening. Daniel arbejder videre med mulighederne.

* **Ny mødedato:**

Bestyrelsen mødes igen mandag d. 26/10 kl. 19:30 hos Kim. Maria sørger for kaffe osv.

* **Punkter til dagsorden ved næste møde:**

Lade stander til elbiler – er det noget vi skal have i Bylunden på et tidspunkt (Kim undersøger hvad der er af muligheder, priser osv.)

Evaluering af arbejdsdag, sommerfest og generalforsamling.

* **Evt:**

Bjarke og Maria vil forsøge at få revideret Bylundens mailingliste

Maria vil forsøge at få samlet diverse dokumenter om Bylunden

Kim laver ændringen i husordenen, som blev vedtaget ved generalforsamling